Det korte svar er; Ja det gør der. Det mere uddybende svar er, at det naturligvis kommer meget an på, hvad du sælger. Har du f.eks. en dagligvareforretning, ved du, at dine kunder ikke sidder og Googler efter tilbud på mælk, ost eller hakkekød; disse varer finder de i deres lokale ugeavis. Men søger de efter mad ud af huset til deres julefrokost eller familiefest, så er situationen anderledes. Så det gælder i meget høj grad om at kende dine kunder rigtigt godt og vide, hvilken adfærd de har, når de er på jagt efter dine varer.